Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Väärät tavoitteet saavat ihmisen ajattelemaan väärin.
Hän ei ymmärrä Jumalan ilmoitusta oikein.
Hän ei käsitä Raamatusta lukemaansa kunnolla.
Onko sinulla elämässäsi oikeat tavoitteet?
Näetkö asiat Jumalan näkökulmasta?
Jos et, -
teet Jumalan tahdon vastaisia päätöksiä.
Elämässäsi ei ole siunauksia vaan katastrofeja -
ja ehkä joudut ikuiseen kadotukseen.
Otetaan esille Matteuksen evankeliumista luku 12.
Matt. 12.
Viimeksi puhuimme Jeesuksen kuuluisista sanoista: -
"Minun ikeeni on sovelias, ja minun kuormani on keveä."
Sanat kertovat Vapahtajasta, joka tahtoo seuraajilleen kaikkein parasta.
Jos seuraamme Sanan ja Pyhän Hengen johdatusta, -
löydämme vaikeuksista huolimatta -
lopulta siunauksen.
Sana kertoo eräästä oikein hyvästä asiasta, -
levosta, hepreaksi menucha.
Raamatullinen lepo ei tarkoita vain fyysistä lepoa -
kuten torkahtamista tai rentoutumista, -
vaan se tarkoittaa -
olemista oikeassa paikassa oikealla asenteella.
Elämäsi on oikeassa jamassa, -
niin että voit ottaa vastaan Jumalan siunauksia, ohjeita ja voimaa.
Näin voit toimia oikein.
Sana menucha, lepo, liittyy -
heprean sanaan sapatti, shabat.
Ensimmäisessä Mooseksen kirjassa kerrotaan -
ensimmäisen ihmisen luomisesta.
"Ja Jumala loi ihmisen... mieheksi ja naiseksi hän loi heidät."
Ihan ensimmäiseksi pariskunta nautti sapatin päivästä.
Kohta kertoo, ettei sapatti ole palkinto kuudesta työpäivästä, -
vaikka niin siitä kuitenkin usein puhutaan.
Kun vietämme sapattia oikein, -
se valmistaa meitä.
On tärkeää, että Jumala loi ihmiskunnan kuudentena päivänä.
Sanan mukaan hän loi ihmiskunnan viimeiseksi.
Sen jälkeen ihmiset nauttivat Jumalan kanssa sapatin päivästä.
Seurustelu Jumalan kanssa valmisti heitä tulevaan.
Eli Ensimmäisen Mooseksen kirjan mukaan -
ihmiset aloittivat elämänsä sapatilla, joka valmisti heitä viikon koitoksiin.
Oikea sapatinvietto valmistaa meitä -
näkemään asiat oikeasta näkökulmasta -
ja ottamaan vastaan Jumalan huolenpitoa, -
jotta elämämme kantaisi hedelmää.
On tärkeää elää Jumalalle mieluisasti hedelmää kantaen.
Matteuksen luvussa 12 opetetaan oikeaa näkökulmaa.
Matt. 12:1: -
"Siihen aikaan Jeesus kulki..."
Aion käsitellä asiaa siinä järjestyksessä, kuin sanat ovat.
"Siihen aikaan Jeesus kulki sapattina..."
Sapatti on monikossa.
Sapatti on monikossa, -
koska kyseessä ei ole poikkeus -
vaan sääntö.
Sanankohta ei koske vain sitä sapattia vaan jokaista sapattia.
Jeesus opettaa, -
miten sapatti tulisi ymmärtää.
"Siihen aikaan Jeesus kulki sapattina -
viljavainioiden halki; ja hänen opetuslastensa oli nälkä..."
Opetuslapsilla oli nälkä, mutta Jeesuksen nälästä ei mainita.
Pyrimme siis selittämään Jumalan Sanaa oikein.
Esimerkiksi tästä jakeesta näkyy kahtiajako, dikotomia.
Siinä Jeesus on erilainen kuin opetuslapset.
Häntä korotetaan, kuten häntä aina tulisi.
"...hänen opetuslastensa oli nälkä, -
ja he rupesivat katkomaan tähkäpäitä ja syömään."
He söivät jyviä.
Silloin oli sapatinpäivä.
Opetuslapset kulkevat Jeesuksen kanssa viljapellon halki.
Heidän on nälkä, -
ja he irrottavat tähkästä jyviä ja syövät niitä.
Se tapahtuu sapattina.
Rikkovatko he sapattia?
Messiaalla on tässä kohdassa eri tavoite.
Jeesus haluaa opettaa, -
mitä oikea sapatinvietto saa ihmisessä aikaan.
Hän haluaa varmistaa, -
että ymmärrämme sapatin oikein.
Sinulle voi olla uutta, -
että Uudessa testamentissa -
on yhteys sapatin ja Jumalan valtakunnan välillä.
Luuk. 14:ssä Jeesus puhuu Jumalan valtakunnasta -
sapatin noudattamisen yhteydessä.
Asia tunnetaan juutalaisuudessa, -
koska Jumalan valtakuntaa kutsutaan suureksi sapatiksi.
Sekä Sanasta että perinteistä -
löytyy yhteys sapatin ja Jumalan valtakunnan väliltä.
Kun ymmärrämme sapatinpäivän oikein, -
saamme oikean näkökulman Jumalan valtakuntaan.
Yksi löydöistä on laupeus.
Ihminen on kiinnostunut täyttämään muiden tarpeita.
"...he rupesivat katkomaan tähkäpäitä ja syömään.
Mutta kun fariseukset sen näkivät, -
sanoivat he hänelle: -
'Katso, sinun opetuslapsesi tekevät, -
mitä ei ole lupa tehdä sapattina'."
On syntymässä konflikti.
Jeesus vastaa heille jakeessa 3, -
muttei pahantahtoisesti eikä vihaisesti.
Hän ei puhunut epäasiallisesti eikä sättinyt heitä.
Hän halusi kertoa heille totuutta.
Minusta on hienoa, -
että opettaessaan heille sapatin merkitystä -
ja sen viettämistä käytännössä -
hän käyttää Jumalan Sanaa.
Raamattuahan pitää selittää Raamatulla.
Ymmärrämme esimerkiksi Uuden testamentin ilmoitusta, -
kun ymmärrämme oikein Vanhaa testamenttia.
Tässä sanankohdassa tulee esiin periaate, -
jonka mukaan uutta liittoa ei voi ymmärtää ilman vanhaa.
"Niin hän sanoi heille: -
'Ettekö ole lukeneet, mitä Daavid teki, -
kun hänen ja hänen seuralaistensa oli nälkä, -
kuinka hän meni Jumalan huoneeseen, -
ja kuinka he söivät näkyleivät..."
Näkyleivät asetettiin pöydälle, -
joka sijaitsi pyhäkössä, ei kaikkeinpyhimmässä.
Papit menivät pyhäkköön sapattina -
ja vaihtoivat viikon vanhat näkyleivät uusiin.
Papit söivät vanhat näkyleivät.
Vaikka jokainen sai vain vähän, he tulivat kylläisiksi.
Näkyleipiin liittyi tällainen ihme.
Vaikka näkyleivät olivat vain papeille, Jeesus kysyi: -
"'Ettekö ole lukeneet, mitä Daavid teki, -
kun hänen ja hänen seuralaistensa oli nälkä, -
kuinka hän meni Jumalan huoneeseen, -
ja kuinka he söivät näkyleivät, -
joita ei hänen eikä hänen seuralaistensa ollut lupa syödä...'"
Sapattia ja lakia ei annettu -
vaikeuttamaan elämää tai tekemään siitä tuskallista.
Näemme periaatteen, hepreaksi pikuach nefesh, -
joka tarkoittaa elämän säilyttämistä.
Jumala haluaa aina siunata ihmisiä.
Vaikka Daavid ei olisi miehineen saanut syödä näkyleipiä, -
se sallittiin, koska he tarvitsivat ruokaa.
"...joita ei hänen eikä hänen seuralaistensa ollut lupa syödä, -
vaan ainoastaan pappien?
Tai ettekö ole lukeneet laista..."
Jeesus vetoaa opetuslapsia ja fariseuksia opettaessaan lakiin, -
jotta hänen uuden liiton opetuksensa ymmärrettäisiin oikein.
Meidän pitää tietysti olla uskossa ja meillä pitää olla Pyhä Henki, -
jotta voimme tulkita Sanaa oikein.
Ymmärrämme Uutta testamenttia parhaiten, -
kun ymmärrämme Vanhaa oikein.
On ihmisiä, jotka vähättelevät Vanhaa testamenttia: -
"Vanha testamentti on vähempiarvoisempi kuin Uusi."
"Ei sitä tarvitse tutkia yhtä paljon. Siihen ei voi luottaa uskonasioissa."
"Kristus-keskeisinä -
me hengellistämme VT:n opetukset. Emme ota niitä kirjaimellisesti."
Sellainen on väärää opetusta.
Jae 5: "Tai ettekö ole lukeneet laista, -
että papit sapattina [sapatinpäivinä] pyhäkössä -
rikkovat sapatin..."
Mitä se tarkoittaa? Papeilla oli sapattina tehtäviä.
Esim. 4. Moos. 28:ssa sanotaan, -
että sapattina uhrattiin tietyt uhrit.
Muut eivät saaneet uhrata, vain papit.
Osa pappien työstä, kuten sapatin tehtävät, -
rikkoi sapatin lakia.
Mutta se sallittiin temppelin merkityksen vuoksi.
Niin juutalaisuuden asiantuntijat sanovat.
Temppeli muutti asiain tilan.
Asioita, jotka oli kielletty temppelin ulkopuolella, -
sai tehdä sen sisällä.
"Tai ettekö ole lukeneet laista, -
että papit sapattina pyhäkössä rikkovat sapatin -
ja ovat kuitenkin syyttömät?
Mutta minä sanon teille: -
tässä on se, joka on pyhäkköä suurempi."
Temppeliä suurempi on Jumala itse.
Jumalalla Messias viittasi itseensä.
Tässä on kohta, -
jossa Messias itse ilmoitti olevansa Jumala.
Hän on Jumala kanssamme.
Jos joku sanoo, ettei Jeesus ole Jumala, hän opettaa väärin.
Älkäämme kuunnelko niitä, jotka kieltävät Messiaan jumaluuden.
Hän sanoo: -
"Keskuudessanne on tällä hetkellä hän, joka on pyhäkköä suurempi."
Jae 7: -
"Mutta jos tietäisitte, mitä tämä [sapatin tarkoitus] on: -
'Laupeutta minä tahdon enkä uhria'..."
Sapatti opettaa meille -
Jumalan ajatuksia laupeudesta.
Mitä enemmän ymmärrän sapatin merkitystä ja elän sen mukaan, -
sitä enemmän saan Jeesuksen seuraajana kyvyn -
olla laupias toisia kohtaan ja ajatella heidän tarpeitaan -
eikä ahdistaa toisia opinkappaleilla.
Messiashan opetti, että hänen ikeensä on sovelias ja kuormansa keveä.
Tämä yhdistää viime viikon ja tämän viikon opetukset.
Jakeen 7 loppu: -
"Mutta jos tietäisitte, mitä tämä on: 'Laupeutta minä tahdon enkä uhria', -
niin te ette tuomitsisi syyttömiä."
Syyttömiä olivat tässä Jeesuksen opetuslapset.
He olivat syöneet viljantähkistä jyviä.
He tarvitsivat ruokaa.
Kukaan ei ollut ilmeisesti kutsunut heitä sapattiaterialle.
Perinteeseen kuuluu kutsua vieraita syömään ja seurustelemaan.
Heitä ei oltu kutsuttu, ja siksi he toimivat näin.
Heissä ei ole syytä vaan niissä, jotka eivät huolehtineet heidän tarpeistaan.
Se on hyvä muistaa jatkossa. Jae 8: -
"Sillä Ihmisen Poika on sapatin herra."
Ainut tapa ymmärtää sapatin merkitys käytännössä, -
on olla henkilökohtaisessa suhteessa Messias Jeesukseen.
Hän on sapatin Herra.
Vain hänen kauttaan -
voimme ymmärtää ja seurata sapatin periaatteita.
Silloin elämme häntä miellyttävää elämää.
Sapatin oikea ymmärtäminen saa aikaan laupeutta.
Saamme huolen toisesta ihmisestä.
Jae 9: -
"Ja hän lähti sieltä ja tuli heidän synagoogaansa."
Kyseessä oli fariseusten synagoga, -
jossa opetettiin heidän oppejaan.
"Ja hän lähti sieltä ja tuli heidän synagoogaansa.
Ja katso, siellä oli mies, jonka käsi oli kuivettunut."
Kuivettunutta kättä ei voinut käyttää.
Vamma vaikeutti elämää.
Jae 10: -
"Niin he kysyivät häneltä sanoen: 'Onko luvallista sapattina parantaa?'"
Siinä puhutaan sapatinpäivistä monikossa yleisenä periaatteena.
"'Onko luvallista sapattina parantaa?'"
Kysyivätkö he siksi, että he halusivat tietää totuuden?
Ei, vaan he kysyivät "voidaksensa nostaa syytteen häntä vastaan."
He halusivat saattaa hänet huonoon valoon, -
koska he eivät halunneet ihmisten seuraavan häntä.
Jae 11: "Niin hän sanoi heille: -
'Kuka teistä on se mies, joka ei, -
jos hänen ainoa lampaansa putoaa sapattina kuoppaan..."
Sapatti on monikossa. Periaate koskee kaikkia sapatinpäiviä.
"...tartu siihen ja nosta sitä ylös?"
Ei lampaalla ole hyvä olla kuopassa minään päivänä, sapattinakaan.
Mehän puhumme nyt laupeudesta.
On väärin sanoa: "Nyt on sapatti. Antaa lampaan virua kuopassa.
Ei se saa siellä ruokaa eikä juomaa, mutten voi sapattina asialle mitään."
He ymmärsivät pikuach nefesh -periaatteen. Henki piti pelastaa.
Kyseessä on Tooran periaate.
Jeesus sanoo jakeessa 12: -
"Kuinka paljon suurempiarvoinen onkaan ihminen kuin lammas!"
Jos lammas pelastetaan, kai ihmistäkin pitää auttaa.
"Sentähden on lupa tehdä sapattina [kaikkina sapatinpäivinä] hyvää."
"Sentähden on lupa tehdä sapattina hyvää."
Niin toimimme ymmärtäessämme sapatin oikein.
Teemme hyvää ja toimimme laupiaasti.
Ei se tarkoita lupaa rikkoa sapattia muilla tavoilla.
Toisten tarpeet menevät kuitenkin sapatin lain yläpuolelle.
Sapatin tarkoitushan oli positiivinen, antaa ihmisten levätä.
"Sentähden on lupa tehdä sapattina hyvää.
Sitten hän sanoi miehelle: 'Ojenna kätesi!'
Ja hän ojensi; ja se tuli entiselleen, -
terveeksi niinkuin toinenkin."
Tapahtui suuri ihme, kiitos Jumalalle!
Mutta huomaa fariseusten reaktio.
He eivät tunnistaneet Jumalan voimaa -
eivätkä sitä, että Messias on sapatin Herra.
"Niin fariseukset lähtivät ulos ja pitivät neuvoa häntä vastaan..."
"Niin fariseukset lähtivät ulos ja pitivät neuvoa häntä vastaan, -
surmataksensa hänet."
Siinä korostetaan, että juuri Messiaan he halusivat surmata.
Opetus sapatista auttaa meitä ymmärtämään -
Jumalan tahtoa ja laupeutta ja olemaan siunauksena muille.
Siunausta viikkoosi! Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen